2. ปัจจัยความเสี่ยง

  2.1 ความเสี่ยงในการบริหารจัดการและความเสี่ยงจากความล่าช้าของโครงการ

 บริษัทฯ ได้ตระหนักถึงความเสี่ยงในการบริหารจัดการ และได้มีการกำหนดแนวทางการปฏิบัติงานเพื่อป้องกันความบกพร่องที่อาจเกิดขึ้นได้ โดยการนำระบบบริหารคุณภาพ ISO 9001:2000 มาใช้ในการรักษามาตรฐานการปฏิบัติงานทั้งในโครงการต่างๆ และในสำนักงานใหญ่ ทั้งนี้ โดยคำนึงถึงการพัฒนาคุณภาพระบบการบริหารอย่างต่อเนื่อง อีกทั้งกลุ่มบริษัทฯ ได้กำหนดแนวทางสำหรับการพัฒนาบุคลากรให้มีความรู้ความสามารถ จริยธรรม และความรับผิดชอบต่อองค์กร รวมถึงผู้มีส่วนได้ส่วนเสียในทุกๆ ด้าน เพื่อเป็นการลดและป้องกันความเสียหายอันอาจเกิดจากความเสี่ยงดังกล่าว

บริษัทฯ ได้รับการรับรองมาตรฐานระบบคุณภาพสากล ISO 9001 : 2000 ในปี 2545 จาก 2
สถาบัน ได้แก่ UKAS และ NAC Thailand โดยปัจจุบันได้พัฒนาเข้าสู่ ISO 9001: 2008
และได้รับการรับรองรวม 13 ขอบเขตงาน
ในธุรกิจออกแบบและบริหารงานก่อสร้างในด้านงานอาคาร (Building) งานถนน (Road)
งานสะพาน (Bridge) งานอุโมงค์ (Underground Structure and Tunneling)
งานระบบท่อส่งน้ำมัน (Piping Work and Aviation Fueling Hydrant Control
System) งานคลังน้ำมัน (Fuel Depot and Control System) งานทางด่วน
(Expressway) งานภูมิสถาปัตย์ (Landscape) งานโรงบำบัดน้ำเสีย (Wastewater
Treatment Plant) งานโรงไฟฟ้าพลังความร้อนร่วม (Cogeneration Power Plant)
งานเขื่อนไฟฟ้าพลังน้ำ (Hydro-Electric Power Development Dam)
งานสายส่งไฟฟ้าแรงสูงและสถานีไฟฟ้าย่อย (High Voltage Transmission Line and
Substation) และงาน โรงย่อยและคัดแยกหิน (Rock Quarry and Mill)

ความเสี่ยงอันเนื่องมาจากความล่าช้าของโครงการโดยทั่วไป
อาจเกิดจากความล่าช้าอันเนื่องมาจากผู้ว่าจ้างเองหรือความล่าช้าอันเนื่องมาจากผู้รับจ้าง
หรือความล่าช้าอันเนื่องมาจากสาเหตุที่ไม่สามารถระบุผู้รับผิดได้

ความล่าช้าอันเนื่องมาจากผู้ว่าจ้าง อาทิเช่น การส่งมอบพื้นที่ การพิจารณาอนุมัติเรื่องต่างๆ
ที่เกี่ยวกับงานก่อสร้าง ซึ่งความล่าช้าเหล่านี้อาจมีผลต่อระยะเวลา และค่าใช้จ่ายในการก่อสร้าง
อย่างไรก็ตาม บริษัทฯ ได้ลดความเสี่ยงจากความล่าช้าเหล่านี้ โดยที่บริษัทฯ
ได้รับความร่วมมือและประสานงานกับผู้ว่าจ้างเพื่อให้งานก่อสร้างสำเร็จลุล่วง

ความล่าช้าอันเนื่องมาจากผู้รับจ้าง เช่น ในกรณีที่เกิดภาวะการขาดแคลนวัสดุก่อสร้าง บริษัทฯ
ป้องกันปัญหาดังกล่าว โดยได้ทำสัญญาซื้อขายวัสดุต่างๆ ไว้ล่วงหน้า ดังจะเห็นได้จากการที่บริษัทฯ
ได้มีการทำสัญญาซื้อ-ขายปูนซีเมนต์ และเหล็ก เพื่อรองรับโครงการของบริษัทฯ
ที่ได้มีการลงนามในสัญญาเป็นที่เรียบร้อยแล้ว

ความล่าช้าอันเนื่องมาจากสาเหตุที่ไม่สามารถระบุผู้รับผิดได้ เช่น ในกรณีภัยธรรมชาติ
ซึ่งโดยทั่วไปในการ ทำสัญญาว่าจ้าง จะมีการระบุให้ผู้รับจ้างทำสัญญาประกันภัยให้กับโครงการต่างๆ
ที่บริษัทรับเหมาก่อสร้าง

จากประสบการณ์การทำงานของบริษัทฯ ที่ผ่านมา บริษัทฯ
ยังไม่มีเหตุการณ์อันเนื่องมาจากจากความล่าช้า ของโครงการที่เกิดจากกลุ่มบริษัทฯ
แต่มีความเสี่ยงจากความล่าช้าอันเกิดจากคู่สัญญา อาทิเช่นโครงการก่อสร้างทางด่วน สายบางนา -
บางพลี - บางปะกง ซึ่งกลุ่มบริษัทฯ ได้ดำเนินการแก้ไขโดยบริษัทฯ
ได้แจ้งให้ผู้ว่าจ้างเร่งรัดแก้ไขปัญหาและได้เร่งรัดการก่อสร้างให้เป็นไปตามกำหนด

ความเสี่ยงจากอัตราแลกเปลี่ยน

เนื่องจากกลุ่มบริษัทฯ มีรายได้ และต้นทุนในบางโครงการบางส่วนเป็นเงินตราต่างประเทศ
ทำให้การเปลี่ยนแปลงของค่าเงินตราต่างประเทศเมื่อเทียบกับเงินบาทจะมีผลต่อต้นทุน
หรือผลการดำเนินงานของบริษัทฯ ในส่วนของบริษัทฯ
ได้ดำเนินการบริหารความเสี่ยงจากอัตราแลกเปลี่ยนโดยวิธีการจับคู่รายได้และค่าใช้จ่ายที่เป็นเงินตราต่างประเทศ
คือ การนำฝากรายได้ที่เป็นสกุลเงินตราต่างประเทศไว้ในบัญชี “FCD” (Foreign Currency
Deposit) เมื่อโครงการที่มีภาระค่าใช้จ่าย ที่เป็นสกุลเงินตราต่างประเทศ บริษัทฯ
จะใช้เงินจากบัญชี FCD มาจ่ายชำระภาระค่าใช้จ่ายดังกล่าว อย่างไรก็ตาม
ในปัจจุบันโครงการที่มีรายได้และต้นทุนบางส่วนเป็นเงินตราต่างประเทศมี 1 โครงการ คือ
งานก่อสร้างฝายน้ำล้นไซยะบุรีในประเทศลาว โครงการที่มีต้นทุนบางส่วนเป็นเงินตราต่างประเทศมี
5 โครงการ คือ โครงการงานก่อสร้างโรงไฟฟ้าขนาดเล็ก ที่นิคมบางปะอิน
งานก่อสร้างโรงผลิตไฟฟ้าโซล่าร์ที่จังหวัดเชียงราย
งานก่อสร้างโรงผลิตไฟฟ้าโซล่าร์ที่จังหวัดนครราชสีมา
งานออกแบบและก่อสร้างอุโมงค์และสถานีใต้ดินสายสีน้ำเงินสัญญา 2
งานวางรางรถไฟฟ้าสายสีน้ำเงินสัญญา 5 ที่ต้องสั่งชื้ออุปกรณ์บางส่วนจากต่างประเทศ
ซึ่งมีสัดส่วนต้นทุนส่วนที่เป็นเงินตราต่างประเทศไม่มากนักเมื่อเปรียบเทียบกับค่าใช้จ่ายรวม
ซึ่งคิดเป็นสัดส่วนเพียงร้อยละ 19.85 ของค่าใช้จ่ายรวมของกลุ่มบริษัท ณ วันที่ 31 ธันวาคม 2555

รายละเอียดสินทรัพย์และหนี้สินที่เป็นเงินตราต่างประเทศ ณ วันที่ 31 ธันวาคม 2555
ในงบการเงินรวมสรุป ได้ดังต่อไปนี้

+--------------------------------+-----------+------------+------------+
| รายการ                         | ณ วันที่ 31  |            |            |
|                                | ธันวาคม    |            |            |
|                                | 2555      |            |            |
+================================+===========+============+============+
|                                | US        | YEN        | EURO       |
|                                | DOLLARS   |            |            |
+--------------------------------+-----------+------------+------------+
| สินทรัพย์                         |           |            |            |
+--------------------------------+-----------+------------+------------+
|   เงินฝากธนาคาร                 | 1         | -          | 403,199    |
|                                | 2,587,912 |            |            |
+--------------------------------+-----------+------------+------------+
|   ลูกหนี้การค้าและเงินประกันผลงาน    | 1         | -          | -          |
|                                | 9,000,000 |            |            |
+--------------------------------+-----------+------------+------------+
|   ลูก                           | 5,848,289 | -          |            |
| หนี้และเงินให้กู้ยืมแก่กิจการที่เกี่ยวข้องกัน |           |            |            |
+--------------------------------+-----------+------------+------------+
|   เงินจ่ายล่วงห                   | 2         | -          | 1,494,294  |
| น้าผู้รับเหมาช่วงและสินทรัพย์หมุนเวียนอื่น | 0,342,496 |            |            |
+--------------------------------+-----------+------------+------------+
|   รวม                          | 5         | -          | 1,897,493  |
|                                | 7,778,697 |            |            |
+--------------------------------+-----------+------------+------------+
| หนี้สิน                           |           |            |            |
+--------------------------------+-----------+------------+------------+
|   เงินกู้ยืมระยะสั้นจากสถาบันการเงิน   | 1         | -          | 1,437,785  |
|                                | 0,395,748 |            |            |
+--------------------------------+-----------+------------+------------+
|   เจ้าหนี้การค้า                   | 3         | 3          | 11,257,785 |
|                                | 7,412,196 | 65,545,771 |            |
+--------------------------------+-----------+------------+------------+
|   เงินกู้ยืมจากกิจการที่เกี่ยวข้องกัน     | 5,500,000 | -          | -          |
+--------------------------------+-----------+------------+------------+
|   รวม                          | 5         | 3          | 12,695,570 |
|                                | 3,307,944 | 65,545,771 |            |
+--------------------------------+-----------+------------+------------+
| สินทรัพย์ (หนี้สิน) สุทธิ              | 4,470,753 | (36        | (1         |
|                                |           | 5,545,771) | 0,798,077) |
+--------------------------------+-----------+------------+------------+
| สินทรัพย์ (หนี้สิน) สุทธิ (บาท)*       | 13        | (13        | (44        |
|                                | 7,598,600 | 0,850,764) | 1,212,683) |
+--------------------------------+-----------+------------+------------+

หมายเหตุ: * ค่าเฉลี่ยอัตราแลกเปลี่ยนที่คำนวณโดยธนาคารแห่งประเทศไทย ณ สิ้นวันที่ 31
ธันวาคม 2555

2.  ปัจจัยความเสี่ยงจากราคาวัสดุก่อสร้าง ต้นทุนแรงงานและความผันผวนของราคาน้ำมัน

การบริหารสัญญางานก่อสร้างในแต่ละโครงการให้มีผลกำไรขั้นต้นขึ้นอยู่กับการประมาณการต้นทุนโครงการ
ที่แม่นยำและควบคุมต้นทุนที่เกิดขึ้นจริงให้อยู่ในประมาณการที่กำหนดไว้
ปัจจัยการประมาณต้นทุนนอกจากขึ้นอยู่กับราคาวัสดุก่อสร้าง ต้นทุนแรงงาน
ซึ่งมีการเคลื่อนไหวเปลี่ยนแปลงไปตามภาวการณ์ของระดับอุปสงค์และอุปทานแล้ว ภาวะราคาน้ำมัน
จะเป็นปัจจัยต้นทุนทางอ้อมต่อต้นทุนการดำเนินงานด้วย ในปี 2555
ความผันผวนของราคาวัสดุโดยเฉพาะเหล็กและค่าแรงงาน
และน้ำมันอาจจะส่งผลกระทบต่อต้นทุนการก่อสร้าง

อย่างไรก็ตามกลุ่มบริษัทฯ ได้มีการบริหารจัดการความเสี่ยงดังกล่าวผ่านทางสัญญาการก่อสร้างใน 2
ลักษณะคือ

- กรณีที่สัญญาก่อสร้างมีการปรับราคาค่างานก่อสร้างตามสูตรการปรับราคา (Escalation
Factor, K) ซึ่งค่า K
ดังกล่าวจะอยู่ในรูปของค่าการคำนวณที่แปรผันตามต้นทุนการผลิตที่เปลี่ยนแปลงไป
ซึ่งสูตรดังกล่าวอาจไม่ครอบคลุมราคาต้นทุนวัตถุดิบและค่าแรงงานที่เพิ่มขึ้นได้ทั้งหมดแต่จะรองรับการเพิ่มขึ้นของราคาวัตถุดิบและแรงงานที่มิได้คาดการณ์ไว้ทำให้มีผลกระทบต่อต้นทุนก่อสร้างไม่มากนัก
โครงการของกลุ่มบริษัทฯ โดยส่วนใหญ่จะเป็นกลุ่มลูกค้าภาคราชการ ณ วันที่ 31 ธันวาคม 2555
คิดเป็นสัดส่วนร้อยละ 24.67 ของมูลค่าโครงการส่วนที่เหลือที่จะรับรู้รายได้ในอนาคต

- กรณีสัญญาก่อสร้างที่เป็นจำนวนเงินคงที่ หรือเป็น Lump-sum
ซึ่งในสัญญาไม่ได้ระบุหรือไม่สามารถกำหนดเป็นค่า K ได้ ซึ่งส่วนใหญ่จะใช้กับโครงการที่เป็น Turn
Key Project
โดยจะมีการรวมค่าเผื่อกรณีที่ราคาต้นทุนวัสดุก่อสร้างรวมไว้ในมูลค่ารวมของโครงการแล้ว
โดยส่วนใหญ่จะเป็นกลุ่มลูกค้าภาคเอกชน ณ วันที่ 31 ธันวาคม 2555 คิดเป็นสัดส่วนร้อยละ 75.33
ของมูลค่าโครงการส่วนที่เหลือที่จะรับรู้ในอนาคต

นอกจากนี้ บริษัทฯ
ได้มีการจัดตั้งบริษัทย่อยขึ้นเพื่อวัตถุประสงค์ในการผลิตวัสดุก่อสร้างที่จำเป็นต้องใช้
ซึ่งจะเป็นการช่วยในการลดความเสี่ยงจากการขาดแคลนวัสดุ
และการขึ้นราคาวัสดุเกินความเป็นจริง
อีกทั้งเป็นการช่วยเพิ่มอำนาจในการต่อรองราคากับผู้ค้าวัสดุก่อสร้างรายใหญ่ในภาวะที่มีการแข่งขันสูงได้
อย่างไรก็ตาม บริษัทฯ
มีนโยบายป้องกันความเสี่ยงดังกล่าวโดยการพิจารณาทบทวนแผนการก่อสร้างทุกเดือน
รวมถึงดำเนินการก่อสร้างให้แล้วเสร็จก่อนหรือภายในเวลาที่กำหนดของผู้ว่าจ้างทุกโครงการ

3.  ความเสี่ยงจากการเปลี่ยนแปลงนโยบายของภาครัฐบาล

โครงสร้างรายได้ในอนาคตของกลุ่มบริษัทฯ จากมูลค่างานในมือที่จะรับรู้เป็นรายได้ในอนาคต ณ
วันที่ 31 ธันวาคม 2555 จำนวนร้อยละ 24.67 เป็นงานของภาครัฐบาล ดังนั้น
รายได้ของกลุ่มบริษัทฯ จึงมีความสัมพันธ์กับการใช้จ่ายด้านงบประมาณของประเทศ
ซึ่งต้องขึ้นอยู่กับอัตราการขยายตัวทางเศรษฐกิจและบรรยากาศการลงทุน
รวมถึงภาวะความมั่นคงทางการเมือง โดยในส่วนของโครงการภาครัฐที่ได้มีการลงนามไปแล้วนั้น
กลุ่มบริษัทมิได้มีความเสี่ยงจากภาวะเศรษฐกิจและการเมือง
เนื่องจากโครงการดังกล่าวจะได้รับการจัดสรรงบประมาณตามงบประมาณผูกพันอันหมายถึงการรับประกันวงเงิน
ที่รัฐบาลจะต้องนำมาใช้จ่ายในโครงการดังกล่าว
อย่างไรก็ดีในส่วนของโครงการภาครัฐที่กลุ่มบริษัทฯ ชนะการประมูลนั้นหากยังไม่มีการลงนามสัญญา
รัฐบาลสามารถจัดการประมูลโครงการดังกล่าวขึ้นมาใหม่ได้ตามแต่เหตุผลของแต่ละโครงการ

กลุ่มบริษัทฯ ได้มีการปรับตัวเพื่อเพิ่มช่องทางในการสร้างรายได้
ในรูปของการลงทุนและการบริหารโครงการ
โดยมีการขยายการลงทุนไปสู่ธุรกิจซึ่งมีรายได้ที่แน่นอนมากขึ้น ดังเช่น บริษัทฯ ลงทุนใน บริษัท
ทางด่วนกรุงเทพ จำกัด (มหาชน) ซึ่งเป็นบริษัทที่ดำเนินการบริหารการจัดการโครงการทางด่วน
บริษัท รถไฟฟ้ากรุงเทพ จำกัด (มหาชน)
ซึ่งเป็นบริษัทที่ดำเนินการบริหารการจัดการโครงการรถไฟฟ้ามหานคร สายเฉลิมรัชมงคล บริษัท
ประปาปทุมธานี จำกัด ซึ่งเป็นบริษัทผลิตน้ำประปา
เพื่อผลิตน้ำประปาขายให้แก่การประปาส่วนภูมิภาคเพื่อขายต่อประชาชนในจังหวัดปทุมธานี บริษัท
น้ำประปาไทย จำกัด (มหาชน) ซึ่งเป็นบริษัทผลิตน้ำประปา
เพื่อผลิตน้ำประปาขายให้แก่การประปาส่วนภูมิภาคเพื่อขายต่อประชาชนในจังหวัดสมุทรสาคร
และจังหวัดนครปฐม บริษัท ไซยะบุรี พาวเวอร์ จำกัด
เพื่อผลิตไฟฟ้าและจำหน่ายให้แก่การไฟฟ้าฝ่ายผลิต บริษัท ซีเค พาวเวอร์ จำกัด
ประกอบกิจการการถือหุ้นในบริษัทสัมปทาน ได้แก่ บริษัท เซาท์อีสท์ เอเชีย เอนเนอร์จี จำกัด
เพื่อผลิตไฟฟ้าและจำหน่ายให้แก่ การไฟฟ้าฝ่ายผลิต บริษัท นครราชสีมา โซล่าร์ จำกัด
ประกอบกิจการโรงผลิตพลังงานไฟฟ้าทุกประเภท บริษัท เชียงราย โซล่าร์ จำกัด
ประกอบกิจการโรงผลิตพลังงานไฟฟ้าทุกประเภท บริษัท บางเขนชัย จำกัด
ประกอบกิจการโรงผลิตพลังงานไฟฟ้า ทุกประเภทและบริษัท บางปะอิน โคเจนเนอเรชั่น จำกัด
ดำเนินธุรกิจเกี่ยวกับสาธารณูปโภคพลังงาน เป็นต้น
ซึ่งโครงการดังกล่าวจะเป็นโครงการสัมปทานที่มีการอนุมัติสิทธิในระยะยาวทำให้ไม่ประสบกับปัญหาการเปลี่ยนแปลงนโยบายของภาครัฐบาล

2.5 ความเสี่ยงจากการลงทุนในบริษัทย่อย บริษัทร่วม กิจการที่ควบคุมร่วมกัน
บริษัทที่เกี่ยวข้องกันและบริษัทอื่น

เนื่องจากลักษณะโครงสร้างกลุ่มบริษัทฯ จะประกอบไปด้วยบริษัทย่อย บริษัทร่วม
รวมถึงกิจการที่ควบคุมร่วมกันและบริษัทที่เกี่ยวข้องกันและบริษัทอื่นจำนวนหลายบริษัท
ซึ่งสอดคล้องกับลักษณะธุรกิจของกลุ่มบริษัทฯ ที่ประกอบด้วย การลงทุน
และการก่อสร้างโครงการหลายโครงการ แต่ละโครงการจะมีกลุ่มผู้ร่วมทุนที่แตกต่างกันไป
อย่างไรก็ตาม
กิจการที่ควบคุมร่วมกันที่จัดตั้งขึ้นส่วนใหญ่จะมีวัตถุประสงค์เพื่อดำเนินโครงการเพียงไม่กี่โครงการและเมื่อโครงการนั้นแล้วเสร็จก็จะเลิกกิจการที่ควบคุมร่วมกัน
ดังนั้น จำนวนบริษัทหรือนิติบุคคลในกลุ่มก็จะลดลงตามไปด้วย
ในแง่ความเสี่ยงที่อาจเกิดขึ้นจากการลงทุนในบริษัทย่อย บริษัทร่วม กิจการที่ควบคุมร่วมกัน
บริษัทที่เกี่ยวข้องกันและบริษัทอื่นจะจำกัดเท่ากับเงินลงทุนในแต่ละองค์กร
ซึ่งในการลงทุนแต่ละครั้งบริษัทฯ
จะมีการศึกษาถึงความเป็นไปได้ของแต่ละโครงการหรือแต่ละบริษัทอย่างรอบคอบ
นอกจากการพิจารณาถึงผลตอบแทนที่จะได้รับในอนาคต
โดยอาจจะมีการแต่งตั้งที่ปรึกษาหรือผู้เชี่ยวชาญภายนอกเป็นที่ปรึกษา ในบางโครงการ
ก่อนนำเสนอต่อคณะกรรมการบริหารและคณะกรรมการบริษัทต่อไป ทั้งนี้
บริษัทในกลุ่มที่ได้ลงทุนไปแล้ว ส่วนใหญ่มีผลประกอบการที่น่าพอใจ มีกำไรจากการดำเนินงาน โดย
ณ วันที่ 31 ธันวาคม 2555 บริษัทฯ มีเงินลงทุนในบริษัทย่อย บริษัทร่วม กิจการที่ควบคุมร่วมกัน
บริษัทที่เกี่ยวข้องกันและบริษัทอื่นตามราคาทุนรวมสุทธิทั้งสิ้น 13,897.90 ล้านบาท คิดเป็น ร้อยละ
31.25 ของมูลค่าสินทรัพย์รวมของบริษัท ทั้งนี้ ในปี 2550 บริษัทฯ
ได้เปลี่ยนแปลงนโยบายการบัญชีเกี่ยวกับการบันทึก เงินลงทุนในบริษัทย่อย กิจการที่ควบคุมร่วมกัน
และบริษัทร่วมในงบการเงินเฉพาะกิจการจากวิธีส่วนได้เสียเป็นราคาทุนตามประกาศสภาวิชาชีพบัญชี
ฉบับที่ 26/2549 เรื่อง มาตรฐานการบัญชีฉบับที่ 44 ดังนั้น บริษัทฯ ได้มีการตั้งค่าเผื่อผลขาดทุน
จากเงินลงทุนในบริษัทย่อย กิจการที่ควบคุมร่วมกัน
บริษัทร่วมและกำไรขาดทุนที่ยังไม่เกิดขึ้นจากการเปลี่ยนแปลงมูลค่าเงินลงทุนจากบริษัทที่เกี่ยวข้องกันและบริษัทอื่นรวม
990.23 ล้านบาท
ซึ่งเป็นยอดคงเหลือของค่าเผื่อผลขาดทุนที่เกินกว่าเงินลงทุนในกิจการที่ควบคุมร่วมกัน ประกอบด้วย
กิจการร่วมค้า บีบีซีที กิจการร่วมค้า บีบีซีดี บริษัทร่วม ประกอบด้วย บริษัท รถไฟฟ้ากรุงเทพ จำกัด
(มหาชน) บริษัทที่เกี่ยวข้องกัน ประกอบด้วย บริษัท ทางด่วนกรุงเทพ จำกัด (มหาชน)
และบริษัทอื่นประกอบด้วย บริษัทเงินทุนหลักทรัพย์นวธนกิจ จำกัด (มหาชน) บริษัทเครือสกุล จำกัด

2.6 ความเสี่ยงจากการให้กู้ยืมแก่บริษัทย่อย บริษัทร่วม กิจการที่ควบคุมร่วมกัน
บริษัทที่เกี่ยวข้องกันและบริษัทอื่น

  บริษัทฯ มีความเสี่ยงจากการให้กู้ยืมเงินแก่บริษัทย่อย บริษัทร่วม บริษัทที่เกี่ยวข้องกัน
  และกิจการที่ควบคุมร่วมกันโดยบริษัทฯ มีการให้กู้ยืมเพื่อใช้เป็นเงินทุนหมุนเวียน ซึ่ง ณ วันที่ 31
  ธันวาคม 2555 บริษัทฯ มียอดเงินให้กู้ยืมและดอกเบี้ยค้างรับแก่บริษัทย่อย บริษัทร่วม
  บริษัทที่เกี่ยวข้องกัน และกิจการที่ควบคุมร่วมกันจำนวนสุทธิจากค่าเผื่อหนี้สงสัย จะสูญจำนวน
  12,049.02 ล้านบาท คิดเป็นร้อยละ 27.09 ของสินทรัพย์รวมของบริษัท
  สำหรับเงินให้กู้ยืมดังกล่าวเป็นเงินให้กู้ยืมระยะสั้นเพื่อใช้เป็นเงินทุนหมุนเวียน
  และมีการคิดดอกเบี้ยในอัตราดอกเบี้ยเงินกู้ยืมขั้นต่ำบวกส่วนต่างที่กำหนด (MLR + Margin)
  ต่อปี และอัตราคงที่ต่อปี และมีกำหนดชำระคืนเมื่อทวงถาม

  อีกทั้งกิจการร่วมค้า ซีเคอีที มีการทำสัญญาให้กู้ยืมแก่บริษัทอื่นสองแห่ง เป็นจำนวนเงินรวม
  1,600 ล้านบาท ซึ่ง ณ วันที่ 31 ธันวาคม 2555
  บริษัททั้งสองแห่งได้ทยอยจ่ายชำระคืนเงินกู้ยืมและดอกเบี้ยบางส่วน คงเหลือเงินให้กู้ยืม
  ระยะยาวพร้อมดอกเบี้ยค้างรับแก่บริษัทอื่นจำนวน 688.34 ล้านบาท
  (ตามสัดส่วนการร่วมค้าของบริษัท) เพื่อใช้เป็นเงินทุนหมุนเวียน
  คิดดอกเบี้ยในอัตราดอกเบี้ยเงินกู้ยืมขั้นต่ำบวกส่วนต่างที่กำหนด (MLR + Margin) ต่อปี
  และมีกำหนดชำระคืนภายในเดือนมิถุนายน 2550
  ต่อมาผู้กู้ได้แจ้งการชำระคืนเงินกู้ให้แก่กิจการร่วมค้าเป็นจำนวนครึ่งหนึ่งของหนี้เงินกู้คงเหลือภายในวันที่
  31 มีนาคม 2551 และชำระคืนหนี้ส่วนที่เหลือหมดภายใน วันที่ 30 มิถุนายน 2551 ต่อมา
  บริษัทผู้กู้ได้ออกจดหมายขอขยายระยะเวลา
  เป็นขอชำระคืนครึ่งหนึ่งของหนี้เงินกู้คงเหลือภายในวันที่ 31 ธันวาคม 2551
  และจะชำระคืนทั้งหมดภายในวันที่ 30 มิถุนายน 2552 เมื่อวันที่ 24 ธันวาคม 2551
  คณะกรรมการบริษัทฯ ได้พิจารณาอนุมัติให้บริษัทฯ ในนามของกิจการ ร่วมค้า ซีเคอีที
  ได้ขยายกำหนดระยะเวลาการชำระคืนเงินกู้ยืมให้แก่บริษัทผู้กู้ตามแผนการชำระเงินที่บริษัทผู้กู้เสนอ
  ดังนี้
  ขอขยายระยะเวลาการชำระคืนเงินกู้จากกำหนดเดิมที่ต้องชำระคืนครึ่งหนึ่งของหนี้เงินกู้คงเหลือภายในวันที่
  31 ธันวาคม 2551 และจะชำระคืนทั้งหมดภายในวันที่ 30 มิถุนายน 2552
  เป็นขอทยอยชำระคืนเงินต้นเป็นรายไตรมาสรวมจำนวน 23 งวด
  โดยจะเริ่มชำระหนี้เงินต้นในเดือนมีนาคม 2552 ถึงเดือนกันยายน 2557
  และจะชำระดอกเบี้ยค้างชำระในเดือนกันยายน และธันวาคม 2557 และเดือนมีนาคม 2558

ทั้งนี้ ผู้กู้ได้วางหลักประกันให้กับกิจการร่วมค้า คือ
ที่ดินพร้อมสิ่งปลูกสร้างจำนวนหนึ่งซึ่งมีราคาประเมิน โดยผู้ประเมินราคาอิสระในเดือนมกราคม
2555 เป็นจำนวนรวม 1,782 ล้านบาท (ตามสัดส่วนการร่วมค้าของบริษัท)
และผู้ถือหุ้นหลักของบริษัทผู้กู้ได้ค้ำประกันการชำระหนี้และให้กิจการร่วมค้าคิดดอกเบี้ยเพิ่มอีกร้อยละ
1.25 ต่อปี ของเงินที่กู้นับตั้งแต่วันที่กู้ยืมเงินจนถึงวันที่ผู้กู้ชำระหนี้เสร็จสิ้น

นอกจากนี้ ณ วันที่ 31 ธันวาคม 2555 บริษัทฯ
ได้ค้ำประกันวงเงินสินเชื่อเพื่อใช้ในโครงการก่อสร้างของ
บริษัทย่อยสองแห่งที่ได้รับจากธนาคารและ สถาบันการเงินในวงเงินรวม 48,038 ล้านบาท

อย่างไรก็ตาม บริษัทฯ มีนโยบายในการจัดการความเสี่ยงที่อาจเกิดขึ้นจากการให้กู้ยืมแก่บริษัทย่อย
บริษัทร่วมและกิจการที่ควบคุมร่วมกัน
โดยเร่งรัดและติดตามการรับชำระหนี้อย่างใกล้ชิดและจะพิจารณาจากความจำเป็นและความสมเหตุสมผลของรายการโดยคำนึงถึงประโยชน์ของบริษัทฯ
เป็นสำคัญและจัดให้มีการผ่านความเห็นชอบจากคณะกรรมการตรวจสอบของบริษัทฯ
เพื่อกลั่นกรองผลกระทบอีกชั้นหนึ่งทุกครั้ง

7.  ความเสี่ยงด้านสภาพคล่องทางการเงิน

สภาพคล่องทางการเงินเป็นสิ่งสำคัญสำหรับธุรกิจรับเหมาก่อสร้างที่ต้องมีเงินทุนหมุนเวียนที่เพียงพอ
เพื่อใช้ในการจัดหาวัตถุดิบรวมถึงค่าจ้างแรงงานต่างๆ
หากบริษัทมีการบริหารสภาพคล่องไม่ดีจะส่งผลกระทบต่อความสามารถในการรับงานก่อสร้างโครงการใหม่ๆ
หรือจะส่งผลต่อการดำเนินการก่อสร้างโครงการต่างๆ ที่มีอยู่ให้แล้วเสร็จไม่ได้ โดย ณ 31
ธันวาคม 2555 บริษัทฯ มีสภาพคล่องในรูปเงินสด เงินฝากธนาคาร เงินลงทุนระยะสั้น
ลูกหนี้การค้าและลูกหนี้อื่นๆ รวมมูลค่าประมาณ 10,877 ล้านบาท ในขณะที่บริษัทฯ
มีมูลค่างานก่อสร้างคงค้างประมาณ 118,331 ล้านบาท (คิดที่อัตราแลกเปลี่ยน USD/THB ณ 31
ธันวาคม 2555 โดยที่โครงการก่อสร้างโรงไฟฟ้าพลังน้ำไซยะบุรี มูลค่าก่อสร้างคงค้างประมาณ
63,447 ล้านบาท ซึ่งมีระยะเวลาในการก่อสร้างประมาณ 8 ปี) อย่างไรก็ตาม บริษัทฯ
ได้ตระหนัก ถึงความเสี่ยงดังกล่าว
โดยคงนโยบายการบริหารเงินสดในมือให้มีในระดับที่เหมาะสมกับการดำเนินธุรกิจก่อสร้างในรายการเงินฝากธนาคารและเงินลงทุนระยะสั้นไว้กับสถาบันการเงินที่มีความน่าเชื่อถือและเงินลงทุนระยะสั้นเป็นเงินลงทุนในสินทรัพย์ที่มีสภาพคล่องสูง
เช่น พันธบัตรรัฐบาล ฯลฯ
อีกทั้งการรับงานทุกโครงการก่อสร้างภาครัฐบาลและเอกชนจะมีเงินรับล่วงหน้า (Advance
Payment)
รวมถึงโครงการของบริษัทเป็นโครงการสาธารณูปโภคขั้นพื้นฐานที่สำคัญโดยมีรัฐบาลเป็นลูกค้า
ทำให้จะได้รับการสนับสนุนสินเชื่อโครงการ (Project Finance) จากสถาบันการเงินเสมอ
สำหรับธุรกิจด้านการลงทุนของบริษัท ในปี 2556 มีแผนการลงทุน อีกมูลค่าประมาณ 814
ล้านบาทนั้น บริษัทฯ
ได้ดำเนินการบริหารความเสี่ยงด้านการลงทุนโดยบริษัทได้ดำเนินการปรับโครงสร้างการดำเนินธุรกิจในกลุ่มพลังงานโดยจัดตั้ง
บริษัท ซีเค พาวเวอร์ จำกัด เพื่อดำเนินธุรกิจพลังงานทั้งหมด โดยบริษัท ซีเค พาวเวอร์ จำกัด
จะเป็นผู้ลงทุนในธุรกิจพลังงานแทนบริษัท โดยในปี 2555 บริษัทฯ ขายหุ้นสามัญทั้งหมดของ บริษัท
บางเขนชัย จำกัด บริษัท นครราชสีมา โซล่าร์ จำกัด บริษัท เชียงราย โซล่าร์ จำกัด และบริษัท
บางปะอิน โคเจนเนอเรชั่น จำกัด ให้แก่บริษัท ซีเค พาวเวอร์ จำกัด อันจะส่งผลให้บริษัทฯ
ลดภาระด้านการลงทุนในธุรกิจพลังงาน และบริษัทฯ ได้ดำเนินการขายเงินลงทุนหุ้นสามัญบริษัท
น้ำประปาไทย จำกัด (มหาชน) บางส่วนในช่วงไตรมาสที่ 1 ปี 2556
การรับรู้กำไรจากรายการดังกล่าวและกำไรที่ได้จากการดำเนินงานก่อสร้างในปี 2556
ส่งผลให้อัตราส่วนหนี้สุทธิต่อส่วนของผู้ถือหุ้นลดลงต่ำกว่า 2 เท่า และบริษัทฯ
ได้รับเงินสดจากการขายหุ้นดังกล่าวจะเป็นเงินทุนหมุนเวียนในการดำเนินงานและการลงทุน
รวมถึงลดภาระหนี้ได้บางส่วน

8.  ความเสี่ยงด้านอันดับเครดิต

ทริสเรทติ้งปรับเพิ่มอันดับเครดิตองค์กรและหุ้นกู้ไม่มีประกันของบริษัท ช.การช่าง จำกัด (มหาชน)
ขึ้นมาอยู่ที่ระดับ “BBB+” ณ วันที่ 28 กุมภาพันธ์ 2556 แนวโน้มอันดับเครดิต “Stable” หรือ
“คงที่” สะท้อนถึงการเพิ่มขึ้นของมูลค่าโครงการในมือและผลประกอบการของบริษัทฯ ที่ปรับตัวดีขึ้น
นอกจากนี้ยังสะท้อนถึงความคาดหวังว่าภาระหนี้ของบริษัทฯ จะปรับลดลงอย่างมีนัยสำคัญในช่วง 18
เดือนข้างหน้าจากการขายเงินลงทุนในหุ้นสามัญบริษัท น้ำประปาไทย จำกัด (มหาชน)
ที่ทำให้อัตราส่วนของ ผู้ถือหุ้นเพิ่มขึ้นจากกำไรจากการขายหุ้นดังกล่าว
รวมทั้งเงินสดที่ได้รับจากการขายเงินลงทุนนำไปชำระคืนหนี้บางส่วนเและความก้าวหน้าในเชิงบวกของโครงการฝายน้ำล้นไซยะบุรี
ทั้งนี้ อันดับเครดิตอาจปรับเพิ่มขึ้นหากบริษัทฯ สามารถลดภาระหนี้
และแสดงให้เห็นถึงความสามารถในการรักษาโครงสร้างทางการเงินที่ดีขึ้นในระยะปานกลางได้
อย่างไรก็ตามอันดับเครดิตของบริษัทฯ อาจถูกปรับลดลงหากบริษัทฯ
มีอัตราส่วนหนี้สินต่อส่วนของผู้ถือหุ้นเพิ่มสูงขึ้นมาก (ตามข้อกำหนดสิทธิฯ) เกินกว่า 2.5
เท่าเป็นระยะเวลาต่อเนื่อง

ทั้งนี้สำหรับโครงการก่อสร้างโรงไฟฟ้าพลังน้ำไซยะบุรี บริษัทฯ
สามารถนำเสนอปรับตารางการส่งมอบงานของโครงการต่อผู้ว่าจ้างทุกๆ 6 เดือน
ซึ่งจะทำให้สามารถเรียกเก็บเงินค่างานได้มากขึ้น นอกจากนี้บริษัทฯ
ได้มีการดำเนินการปรับโครงสร้างการดำเนินธุรกิจในกลุ่มพลังงานโดยจัดตั้ง บริษัท ซีเค พาวเวอร์
จำกัด เพื่อดำเนินธุรกิจพลังงานทั้งหมด อันจะส่งผลให้บริษัทฯ
ลดภาระด้านการลงทุนในธุรกิจพลังงาน และการที่บริษัทฯ ดำเนินการขายเงินลงทุนหุ้นสามัญบริษัท
น้ำประปาไทย จำกัด (มหาชน) บางส่วนในช่วงไตรมาสที่ 1 ปี 2556 ทำให้บริษัทฯ
สามารถรับเงินสดและรับรู้กำไรจากการขาย รวมถึงบริษัทฯ
สามารถเปลี่ยนวิธีการบันทึกบัญชีมูลค่าเงินลงทุนในบริษัท น้ำประปาไทย จำกัด (มหาชน)
เป็นวิธีสะท้อนมูลค่าตลาดจากวิธีส่วนได้เสีย อีกทั้งบริษัท ซีเค พาวเวอร์ จำกัด
จะดำเนินการแปรสภาพเป็นบริษัทมหาชนและเข้าจดทะเบียนในตลาดหลักทรัพย์แห่งประเทศไทย
ซึ่งจะช่วยเพิ่มสภาพคล่องให้กับบริษัทฯ ทำให้อัตราส่วนหนี้สินสุทธิต่อส่วนของผู้ถือหุ้นดีขึ้นตามลำดับ
ทั้งนี้ บริษัทฯ
จะต้องดำรงอัตราส่วนของหนี้สินสุทธิต่อส่วนของผู้ถือหุ้นตามงบการเงินรวมของผู้ออกหุ้นกู้ไม่เกินกว่า
3 (สาม) ต่อ 1 (หนึ่ง) ณ วันสิ้นงวดบัญชีของไตรมาสที่สอง และ ณ วันสิ้นสุดรอบปีบัญชีของแต่ละปี
โดย ณ วันที่ 31 ธันวาคม 2555 บริษัทฯ มีอัตราส่วนของหนี้สินสุทธิ ต่อส่วนของผู้ถือหุ้น เท่ากับ
2.55 : 1